Kerekup

Kerekup, kerukup, kelu­kub, kerkuh, kerkup atau kurkup (nama botani: Flacourtia jangomas) ialah spesies tumbuhan dalam keluarga Salicaceae. 

Ia mungkin tumbuh asli di India. Ia ditanam di kawasan-kawasan pamah tropika.

 Botani 
Pokok kerekup kecil dan tumbuh setinggi 6–14 meter. Batang muda pokok berduri. Kulit kayu batang pokok yang tua berwarna perang pucat atau kemerahan dan mengelupas. Helai daunnya berbentuk bujur dengan ukuran 5–11 sentimeter panjang dan 2–5.5 sm lebar. Daun-daun dan akarnya mengandungi tanin.

Buah kerekup berukuran garis pusat 1.5–2.5 sm. Buah mudanya muncul berwarna hijau; ia bertukar warna menjadi merah, ungu atau hitam selepas ia masak. Isinya berwarna kuning kehijauan.

 Rujukan 

 Pautan luar 

 Profil spesies di Sistem Maklumat Biokepelbagaian Malaysia
 Profil spesies di Flora and Fauna Web, Lembaga Taman Negara Singapura

Kategori: Flacourtia